Նշենք, որ «Մեդիա մասնակցություն» ծրագրի նպատակն է նպաստել մասնակից երիտասարդների անհատական եւ սոցիալական զարգացմանը, մասնակցային մեխանիզմների վերաբերյալ իրազեկվածության մակարդակի բարձրացմանը եւ նրանց մեդիա մասնակցությանը համայնքային կյանքին: Ծրագիրը նպատակ ունի նաեւ նպաստել երիտասարդների մասնագիտական կողմնորոշմանը եւ նոր մեդիայի միջոցով ՏԻՄ-երիտասարդություն հաղորդակցման որակի բարելավմանը, համայնքում երիտասարդների քաղաքացիական, սոցիալ-տնտեսական, թվային եւ մշակութային մասնակցության մակարդակի բարձրացմանը: Ինչպես նշում են դասընթացի մասնակիցները, ամենակարեւոր ձեռքբերումն այն էր, որ իրենք գիտակցեցին իրենց տեղն ու դերը համայնքում՝ սովորելով մեդիայի միջոցով մասնակցել համայնքի կառավարմանը, բարձրաձայնել համայնքային խնդիրներ եւ հանդես գալ համայնքային նախաձեռնություններով: